Ճապոնական նավի մարդասիրական գործողությունների մասին վկայում են նաև Զմյուռնիայի աղետից փրկված հայերն ու հույները։ Կան ականատեսների բազմաթիվ վկայություններ այդ մասին։ Դրանք հայտնաբերել են պատմաբաններ Ստավրոս Ստավրիդիսն ու ճապոնացի Նանակո Մուրատա-Սավայանագին իրենց Ճապոնիայի ու Զմյուռնիայի աղետի շուրջ իրականացրած ուսումնասիրության ընթացքում։ Վերջերս Ստավրիդիսին հաջողվել է գտնել նավի անունը՝ Տոկեի Մարու, որը հրապարակվել է այդ ժամանակի բազմաթիվ հունական թերթերում։ 2016 թ․ հունիս ամսին Աթենքում հունական համայնքի կազմակերպությունները պարգևատրել են Ճապոնիայի դեսպան Մասուօ Նիշիբայաշիին վահանի ձև ունեցող պարգևով՝ ի պատիվ 1922 թ․ Զմյուռնիայի աղետի ժամանակ իրենց ազգին փրկելուն ուղղված ջանքերի։ Դա մի ժեստ է, որին ես հավատում եմ, որ հայկական համայնքներն էլ պետք է հետևեն։